Ben Wallace
Ben Wallace er en britisk politiker, som har været medlem af Underhuset i Det Britiske Parlament for Conservative Party siden 2005.
Ben Wallace er skotte og var forud for sit valg til Underhuset medlem af selvstyreparlamentet i Skotland fra 1999 til 2003. Han har beklædt flere mindre ministerposter i den britiske regering, før han i 2019 blev udnævnt til forsvarsminister og dermed medlem af kabinettet. Wallace trådte tilbage som forsvarsminister i august 2023.
Under Brexit-processen var Ben Wallace tilhænger af Leave, og han var en stærk støtte for Boris Johnson ved valget af konservativ leder efter Theresa May trådte tilbage i sommeren 2019.
Han bliver ofte nævnt som en mulig en kommende leder af Conservative Party; i halvandet år frem til sommer 2023 indtog han førstepladsen i partiets interne målinger af ministres popularitet.
Ben Wallace uddannet fra militærakademiet Sandhurst, og var før han blev politiker officer med rang af kaptajn i den britiske hær.